เนติวิทย์ คว้าตำแหน่งนายกสโมสรรัฐศาสตร์ ระบุอยากมีส่วนพัฒนาคณะให้ดีขึ้น
เนติวิทย์ ได้รับเลือกเป็นนายกสโมสรนิสิตคณะรัฐศาสตร์ ประจำปี 2563 ระบุอยากจะมีส่วนพัฒนาคณะตัวเองให้ดีขึ้น และกล่าวถึงเหตุขัดแย้งในพิธีถวายสัตย์ ตนถูกหักคะแนนต้องไปขึ้นศาลใช้เวลา 1 ปี ศาลได้เพิกถอนคำสั่งตัดคะแนน แต่ก็ไม่ได้ทำงานในหน้าที่เดิม21 เม.ย. 2563 วันนี้เนติวิทย์ โชติภัทร์ไพศาลอดีตประธานสภานิสิตจุฬาลงกรณ์ปี 2560 ซึ่งถูกสั่งตัดคะแนนความประพฤติ กรณีพิธีถวายสัตย์ปฏิญาณ ทำให้พ้นตำแหน่งประธานสภาในเวลาต่อมา ได้โพสต์ข้อความบนเฟสบุ๊คหลังได้รับเลือกเป็นนายกสโมสรนิสิตคณะรัฐศาสตร์ ประจำปี 2563 ว่าผมมีปณิธานส่วนตัวว่า อยู่ที่ไหนก็อยากพัฒนาที่นั่นให้ดีขึ้น เพราะคิดแบบนี้ ตอนเป็นนักเรียน เลยไปลงสมัครประธานสภานักเรียน แต่ปีนั้น ครูก็แกล้งยุบสภานักเรียนทิ้งเสีย แล้วก็มาแต่งตั้งใหม่เอง ผมกลายเป็น นักเรียนเลวในระบบการศึกษาแสนดีพอมามหาวิทยาลัย ผมได้ทำงานในฐานะประธานสภานิสิต มีโครงการมากมายที่จะเป็นประโยชน์แก่ส่วนรวม แต่ก็ถูกแกล้งอีก ผมเศร้าใจมากที่ถูกหักคะแนน ไล่ออกจากสภานิสิต ครั้งนี้ถูกตีตราว่าเป็นคนผิด คนปั่นป่วนพิธี จนต้องไปศาลใช้เวลา1ปี ศาลได้ให้ความยุติธรรม ให้คะแนนกลับคืนมา แต่ก็ไม่ได้ทำงานในหน้าที่นั้นแล้ว เพราะเวลาล่วงเลยมาได้หนึ่งปีเมื่อผมได้คะแนนกลับมา เมื่อวานมีการเลือกตั้งที่จุฬาฯ พอที่จะสมัครได้แล้ว ผมอยากจะมีส่วนพัฒนาคณะตัวเองให้ดีขึ้น จึงลงสมัครกับน้องๆ เพื่อนๆ นิสิตร่วมอุดมการณ์ โดยผมลงสมัครในตำแหน่ง นายกสโมสรนิสิตคณะรัฐศาสตร์ จุฬาฯ ประจำปี 2563 ผลปรากฏว่า ได้รับเลือกตั้ง มีโอกาสอีกครั้งในการกลับมาทำงานผมขอขอบคุณเพื่อนๆ น้องๆ ที่ไว้วางใจ และขอบคุณกำลังใจจากเพื่อนๆในสังคมทั่วไปที่ไม่ให้ผมต้องโดดเดี่ยวในวันเวลาอันยากลำบาก
เนติวิทย์ ได้รับเลือกเป็นนายกสโมสรนิสิตคณะรัฐศาสตร์ ประจำปี 2563 ระบุอยากจะมีส่วนพัฒนาคณะตัวเองให้ดีขึ้น และกล่าวถึงเหตุขัดแย้งในพิธีถวายสัตย์ ตนถูกหักคะแนน ต้องไปขึ้นศาลใช้เวลา 1 ปี
เนติวิทย์ โชติภัทร์ไพศาล,รัฐศาสตร์ จุฬาฯ,สโมสรคณะรัฐศาสตร์ จุฬา